Slovakias flaggSlovakias flagg
**Slovakia** er en mindre skihoppnasjon enn nabolandet Tsjekkia, men landet har likevel et aktivt skihoppmiljø.

Skihoppere
----------

Kjent motiv fra Štrbské Pleso med innsjøen Štrbské pleso i forgrunnen, hotell til høyre og hoppbakketårnene til venstre.  
Foto: Kristian Slimak (2005)
Slovakias mest meritterte skihopper er Martin Švagerko. Han ble juniorverdensmester i Trondheim i 1984, og tok to ganger medalje i lagkonkurranse i VM. I Lahtis i 1989 var han på det tsjekkoslovakiske laget som tok bronsemedaljer, i Falun i 1993, like etter at Slovakia var blitt selvstendig stat, var han på det tsjekkisk-/slovakiske felleslaget som tok sølvmedaljer. Han tok i løpet av karrieren én verdenscupseier, i Chamonix i desember 1986. Sammenlagt i verdenscupen ble han nummer 24 i 1985/86. Han var to ganger blant de 20 beste sammenlagt i den tysk-østerrikske hoppuka - 16.-plass i 1984/85 og 17.-plass i 1988/89.

Martin Mesík deltok i de fleste internasjonale mesterskap mellom 1996 og 2008, men oppnådde få toppresultater. Han ble nummer 23 sammenlagt i Sommer Grand Prix i 2005, og hadde 16.-plass i Willingen i mars 2003 som beste individuelle verdenscuprenn. Marián Bielčik ble to ganger blant de 30 beste sammenlagt i den tysk-østerrikske hoppuka, med 28.-plass i 1994/95 og 30.-plass i 1996/97. Hans beste individuelle enkeltrenn i verdenscupen var 13.-plass i storbakken i Harrachov i desember 1996. Michal Pšenko tok sølvmedalje i junior-VM i Saalfelden i 1999.

Ján Tánczos ble nummer 19 i VM i skiflyging i 1977 og 1979, og ble nummer 15 sammenlagt i Hoppuka 1976/77. Hans beste verdenscuprenn var 3.-plass i Vikersund i mars 1980. Miroslav Slušný greide fire ganger på 1980-tallet å ta verdenscuppoeng (da blant de 15 beste), med 9.-plass i Holmenkollen i mars 1983 som best. Jozef Hýsek ble nummer 11 i storbakken i VM i Lahtis i 1978. Han ble nummer 23 sammenlagt i Hoppuka 1977/78, og hadde 11.-plass som beste renn i verdenscupen, i storbakken i Zakopane i januar 1980.

### Deltakere i OL, VM og VM i skiflyging

Martin Mesík i Holmenkollen i 2006.  
Foto: Alexander Nilssen
Data for VM og VM i skiflyging før 1993 er neppe komplett.

* Marián Bielčik: VM 1995 og 1997, VM i skiflyging 1996
* Marek Donoval: VM 1995
* Miroslav Formánek: VM 2001
* Jozef Hýsek: VM 1978 (for Tsjekkoslovakia)
* Ján Jelenský: VM i skiflyging 1981 (for Tsjekkoslovakia)
* Filip Kafka: VM 1999
* Patrik Lichý: VM 2013 (kvalifisering, også kombinert)
* Martin Mesík: OL 1998 og 2006 (kvalifisering), VM 1997, 1999, 2001, 2003 (kvalifisering), 2005 og 2007, VM i skiflyging 1996, 1998, 2000, 2002, 2004, 2006 og 2008 (kvalifisering)
* Dušan Oršula: VM 2003 (kvalifisering), VM i skiflyging 2002
* Michal Pšenko: OL 2002 (kombinert), VM 1999
* Vladimír Roško: VM i skiflyging 1994 og 1998
* Miroslav Slušný: OL 1994, VM 1982 (for Tsjekkoslovakia), VM i skiflyging 1983 (for Tsjekkoslovakia)
* Martin Švagerko: OL 1984 (for Tsjekkoslovakia) og 1994, VM 1985, 1987, 1989 (for Tsjekkoslovakia) og 1993 (felles tsjekkisk/slovakisk lag), VM i skiflyging 1986 og 1990 (for Tsjekkoslovakia)
* Ján Tánczos: VM 1978, VM i skiflyging 1977 og 1979 (alle for Tsjekkoslovakia)
* Matej Uram: VM 1999 og 2001
* Ján Zelenčík: VM i skiflyging 1998 og 2002
* Tomáš Zmoray: OL 2010, VM 2009, 2011 (kvalifisering) og 2013 (kvalifisering), VM i skiflyging 2010 (kvalifisering)

Hoppbakker og arrangerte mesterskap
-----------------------------------

Hoppbakkene MS 1970 i Štrbské Pleso i 1997
Hoppbakker K80 eller større i SlovakiaSkihopping i SlovakiaBanská Bystrica
Skihopping i SlovakiaKráliky
Skihopping i SlovakiaŠtrbské PlesoHoppbakker K80 eller større i Slovakia
Slovakias viktigste sentere for skihopping er Štrbské Pleso og Banská Bystrica. I Štrbské Pleso ble det første tsjekkoslovakiske mesterskapet i skihopping holdt i 1920. VM ble arrangert der i 1935 og 1970, med nytt hoppanlegg bygd foran begge mesterskapene. Junior-VM ble arrangert i Štrbské Pleso i 1990, 2000 og 2009, og også vinter-universiaden i 1987 ble holdt i der, samt skihopping i 1999, da Poprad var hovedby for universiaden. Stedet hadde verdenscuprenn i spesielt hopp i 1980, 1982, 1985, 1987 og 1991, og verdenscuprenn i kombinert med ujevne mellomrom fram til 2001. Normalbakken (K90) i Štrbské Pleso ble modernisert i 200-2002 og er i jevnlig bruk (pr. 2012), men storbakken (K120) har utdatert bakkeprofil og har ikke hatt renn siden universiaden i 1999.

Før Slovakia skilte lag med Tsjekkia, var Banská Bystrica like viktig for hoppsporten som Štrbské Pleso, og mange av Tsjekkoslovakias beste skihoppere representerte klubben Dukla Banská Bystrica. Storbakken (K120) i Králiky ved Banská Bystrica utmerker seg vet at et av de lengste hoppene gjort i en storbakke ble gjort der i 2001, da østerrikske Manuel Fettner i et treningshopp i forbindelse med det slovakiske mesterskapet landet på 151,5 meter. K120- og K90-bakkene i Králiky har imidlertid aldri hatt større internasjonale mesterskap eller renn som VM eller verdenscup. Den største eksisterende hoppbakken i selve Banská Bystrica er på K63, men tidligere var det også en K100-bakke der. Skihoppavdelingen i Dukla Banská Bystrica ble nedlagt i 2003.

### Mesterskap og viktige renn

#### VM

* 1935 Vysoke Tatry (Štrbské Pleso)
* 1970 Štrbské Pleso

#### Junior-VM

* 1990 Štrbské Pleso
* 2000 Štrbské Pleso
* 2009 Štrbské Pleso

#### Vinter-universiade

* 1987 Štrbské Pleso
* 1999 Poprad / Štrbské Pleso

#### Verdenscup

* Štrbské Pleso 1980-1991 (kombinert til 2001)

Se også
-------

* Skihopping i Tsjekkoslovakia

Kilder
------

* FIS: Skihoppere fra Slovakia[*død lenke*] (besøkt 8. august 2012)
* Sports Reference: Slovakia Ski Jumping Arkivert 6. mars 2016 hos Wayback Machine. (olympiaresultater, besøkt 8. august 2012)
* Sports Reference: Czechoslovakia Ski Jumping Arkivert 16. november 2012 hos Wayback Machine. (olympiaresultater, besøkt 8. august 2012)
* Martina Hatalová: Prehľad účastníkov ZOH zo Slovenska (vinter-OL-deltakere fra Slovakia, besøkt 8. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skisprungschanzen-Archiv: Slovakia (besøkt 8. august 2012)

1. ↑  Ski jumping Štrbské Pleso, SVK: História (besøkt 8. august 2012)
2. ↑  Skisprungschanzen-Archiv: World's largest ski jumps (besøkt 8. august 2012)
3. ↑  Vojenské športové centrum Dukla Banská Bystrica: História Arkivert 23. januar 2015 hos Wayback Machine. (besøkt 8. august 2012)

Andre eksterne lenker
---------------------

* Slovenská lyžiarska asociácia: Skoky na lyžiach (Slovakias skiforbund: Skihopping)

Eksterne lenker
---------------

* (en) Ski jumping in Slovakia – kategori av bilder, video eller lyd på Commons Rediger på Wikidata

| * v
* d
* r
Skihopping etter land |
| --- |
| Land ogterritorier | Albania **·** Algerie **·** Andorra **·** Antarktis **·** Argentina **·** Australia **·** Belarus **·** Belgia **·** Bosnia-Hercegovina **·** Bulgaria **·** Canada **·** Chile **·** Colombia **·** Danmark **·** Estland **·** Finland **·** Frankrike **·** Georgia **·** Grønland **·** Hellas **·** Indonesia **·** Irland **·** Island **·** Italia **·** Japan **·** Kasakhstan **·** Kina **·** Kirgisistan **·** Kosovo **·** Kroatia **·** Latvia **·** Liechtenstein **·** Litauen **·** Makedonia **·** Montenegro **·** Nederland **·** New Zealand **·** Norge **·** Polen **·** Romania **·** Russland **·** Serbia **·** Slovakia **·** Slovenia **·** Spania **·** Sri Lanka **·** Storbritannia **·** Sveits **·** Sverige **·** Sør-Georgia **·** Sør-Korea **·** Tsjekkia **·** Tyrkia **·** Tyskland **·** Uganda **·** Ukraina **·** Ungarn **·** USA **·** Østerrike |  |
| Tidligere land | Jugoslavia **·** Sovjetunionen **·** SUS **·** Tsjekkoslovakia **·** Vest-Tyskland **·** Øst-Tyskland |